Започна есенната национална конференция на българската адвокатура – DeFakto.bg
Home / Законът / Започна есенната национална конференция на българската адвокатура
De Fakto 12.10.2019	Законът, Избрано Напишете коментар 948 Прегледа
Есенната конференция на адвокатите уважиха председателят на Комисията по правни въпроси в Народното събрание Анна Александрова, народният представител Емил Димитров, Милка Панчева – зам.-председател Върховен административен съд, Диана Ковачева – Омбудсман на Република България, доц. Тодор Чобанов, д.и.н. – зам.-кмет на Столична община, Цветинка Пашкунова, член на Висшия съдебен съвет. Темите, които сте избрали за днешната конференция, са изключително актуални. Декларирам готовността си и поемам отговорността като омбудсман на републиката да работим заедно и да съдействам при решаването на различни въпроси, поставени от вас. Защото съм убедена, че адвокатурата е важен участник в обществените процеси – това заяви омбудсманът Диана Ковачева.„Като убеден демократ и историк знам, че силна държавност е имало, когато е имало силна адвокатура. Поздравявам адвокатите от цялата страна и вярвам, че има необятни перспективи пред съвместната ни работа. Както и че адвокатската общност може да бъде безценен партньор на българските общини и граждани“, обърна се към присъстващите зам.-кметът на Столична община Тодор Чобанов.
„Съвременните предизвикателства при упражняване на адвокатска професия“ – това е мотото на есенната национална конференция на българската адвокатура, която започна днес в София. Конференцията е организирана от Висшия адвокатски съвет, съвместно със Софийска адвокатска колегия. Традиционно в нея участват Висшият адвокатски съвет, Висшият дисциплинарен съд и Висшият контролен съвет, както и председателите и секретарите на адвокатските съвети от цялата страна.
„Много са предизвикателствата, които съвремието изправя пред всички нас. Законодателната динамика и интензитет са само част от тях. Затова умението на адвокатурата да се самоорганизира и развива безспорно заслужава уважение. Убедени сме, че днешната конференция е една от стъпките, които вие правите в тази насока – с тези думи се обърна към аудиторията Милка Панчева, като поздрави участниците в конференцията и от името на председателя на Върховния административен съд Георги Чолаков.
Модераторът на първия панел „Съвременни форми за извънпроцесуално разрешаване на спорове и ролята на адвоката“ Валя Гигова, адвокат и член на Висшия адвокатски съвет (ВАдвС), представи темите, включени в програмата:
„Арбитражът. Практически проблеми – Силвия Спасова, адвокат, главен асистент в СУ „Св. Климент Охридски“.
„Медиацията и адвокатурата. Актуални проблеми“ – доц. Таня Градинарова, адвокат.
„Помирителните комисии и адвокатурата“ – Албена Пенова, адвокат и медиатор.
„Задължения на страните по спора преди подаването на исковата молба в английския граждански процес“ – Ивайло Костов, адвокат, главен асистент по гражданско процесуално право в СУ „Св. Климент Охридски“.
„Италианският опит при извънсъдебно разрешаване на спорове и ролята на адвоката“ – Мария Ганчева, адвокат, член на адвокатска колегия Милано .
Следобедният панел, озаглавен „Съвременни тенденции при упражняването на адвокатска професия“, включва следните теми:
„Адвокатът в дигиталната ера. Отношения на адвоката със съда и с клиента“ – проф. Георги Димитров, адвокат.
„Нелоялната конкуренция и електронните платформи за правни услуги“ Албена Пискова, адвокат и член на Висшия адвокатски съвет.
„За и против забраната за реклама на дейността на адвоката, сравнителен анализ“ – Стефан Марчев, адвокат.
„Адвокатската професия и правилата за несъвместимост и конкуренция – има ли нужда от промяна“
Предишна Мая Манолова: Сложиха важни закони за хората „на трупчета“ , а Борисов брани властта си с неистини и натиск
Следваща Застрахователни дружества се източват с помощта на съда